
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

РЕШЕНИЕ № ПН 82 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-2460/28.04.2026 год., вх. №АО-2460-2/19.05.2026 год. и вх. №АО-2460-4/28.05.2026 год. на РИОСВ-Плевен


Р Е Ш И Х:


Съгласувам Горскостопанска програма за ПИ №56201.520.333, землище с. Петърница, общ. Долни Дъбник, обл. Плевен, попадащ в подотдел 202 ”к”, съгласно инвентаризацията на СЗДП ТП Държавно горско стопанство – Плевен, 2015 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0000240 “Студенец”, за опазване на природни местообитания и на дивата флора и фауна и BG0000240 “Студенец”, за опазване на дивите птици.

Местоположение: 
ПИ №56201.520.333, землище с. Петърница, общ. Долни Дъбник, обл. Плевен, местност „КЪБЕЛСКО“ е с площ 8000 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-328175-06.03.2026 г. на АГКК. 

Възложител: ЙНК, ГР. ПЛЕВЕН,  ОБЩИНА ПЛЕВЕН, ОБЛАСТ ПЛЕВЕН

Обща информация за Горскостопанската програма:
Горскостопанската програма предвижда в ПИ №56201.520.333, попадащ в подотдел 202 ”к”, провеждане на постепенно-котловинна сеч, с интензивност 30%, в насаждение със състав: цр10, бл; произход: изд.; възраст: 65 год.; пълнота: 0.6; ср. височина: 18 м; ср. диаметър: 26 см; бонитет: 3; глг7, смрд3; произход: изд.; възраст: 30 год.; пълнота: 0.3; ср. височина: 2 м; цр10; произход: сем.; възраст: 5 год.; пълнота: 0.6; ср. височина: 0.3 м.
Не се налага изграждане на нови извозни пътища.

1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).
Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-2460-3/22.05.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0000240 “Студенец”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.);
- BG0000240 “Студенец”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, включена в списъка на защитените зони, приети с Решение № 122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-04059-19.05.2026 г. на РДГ-Ловеч, вх. №АО-2460-2/19.05.2026 год. на РИОСВ-Плевен, съгласно което предвидените горскостопански мероприятия за ПИ №56201.520.333, землище с. Петърница, са в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природно местообитание 91I0*Евро-сибирски степни гори с Quercus spp., която е задължителна, съгласно чл. 4, ал. 2 от Наредба №8 за сечите в горите.

5. Съгласуването на Горскостопанската програма се основава на следните 


МОТИВИ:


5.1. Горскостопанските дейности, заложени в Горскостопанската програма, са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма да доведе до значително увреждане на природно местообитание 91I0*Евро-сибирски степни гори с Quercus spp., което е предмет на опазване в защитена зона BG0000240 “Студенец”, поради характера и продължителността на предвидената сеч.
5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни Еднорог болбелазмус (Bolbelasmus unicornis), Обикновен сечко (Cerambyx cerdo), Голям буков сечко (Morimus funereus), Бръмбар рогач (Lucanus cervus), *Алпийска розалия (Rosalia alpina), предмет на опазване в ЗЗ BG0000240 “Студенец” и птици Черна каня (Milvus migrans), Бухал (Bubo bubo), Кoзодой (Caprimulgus europaeus), Сив кълвач (Picus canus), Черен кълвач (Dryocopus martius), Среден пъстър кълвач (Dendrocopos medius), Осояд (Pernis apivorus), Орел змияр (Circaetus gallicus), Малък креслив орел (Aquila pomarina), Малък орел (Hieraaetus pennatus), Горска чучулига (Lullula arborea), предмет на опазване в ЗЗ BG0000240 “Студенец”, поради характера и продължителността на предвидената сеч.
5.4. Не се очаква реализацията на Горскостопанската програма да доведе до фрагментация на местообитания или популации на видове животни – прилепи, птици и безгръбначни, предмет на опазване в ЗЗ BG0000240 “Студенец” и BG0000240 “Студенец”, поради характера и продължителността на предвидената сеч.
5.5. Не се очаква значително кумулативно въздействие по отношение на предмета и целите на опазване на ЗЗ BG0000240 “Студенец” и BG0000240 “Студенец”, спрямо одобрените до момента планове и програми в тях.
5.6. Не се очаква генериране на шум и емисии във вид и количества, които да окажат значително безпокойство на видовете прилепи, птици и безгръбначни, предмет на опазване в ЗЗ BG0000240 “Студенец” и BG0000240 “Студенец”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните

УСЛОВИЯ:

6.1. Да не се превишава ползването, предвидено в Горскостопанската програма.
6.2. Извозването на добитата дървесина да става само по съществуващите пътища, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за прилепи и птици.
6.4. Да се оставя съхнеща и загниваща дървесина, като подходящо местообитание за видовете безгръбначни.
6.5. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.

При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Плевен по реда на Административнопроцесуалния кодекс.

